Diumenges i festius, de 10 a 14.30 h
Tancat el 25 i 26 de desembre, i l'1 i 6 de gener
Per fer-se els carnets de Súper:
L'exposició dels 25 anys de Super3!", és el títol de l'exposició que es presenta, del 17 de març al 4 de setembre, al Palau Robert, coincidint amb els 25 anys d'història d'aquest fenomen social, organitzada per la Generalitat de Catalunya i la Corporació Catalana de Mitjans Audiovisuals.
A més, la mostra és un reconeixement a tots els que han fet possible els vint-i-cinc anys del Super3.
La mostra proposa un recorregut per la trajectòria d'un servei públic com el Super3 i en destaca la vocació d'entretenir, d'informar, d'engrescar, d'innovar, de fidelitzar, de fomentar valors i bons hàbits, de promocionar la llengua catalana i l'anglesa i, d'explicar la realitat.
I també la voluntat de dinamitzar el teixit cultural i empresarial a través de les accions relacionades amb el carnet de súper.
El Super3 és un fenomen social dins del nostre territori i un exemple a observar en el marc de les televisions infantils europees.
L'exposició explica les claus de l'èxit, de l'acceptació i de la vigència del Super3 i, a la vegada, agraeix la confiança dipositada pels pares i l'afecte rebut dels nens i nenes durant tots aquests anys.
El Super3, que ha celebrat el vint-i-cinquè aniversari l'11 de febrer del 2016, s'ha consolidat com l'univers infantil català de referència, traspassant la pantalla de televisió per arribar a tots els nens i nenes de Catalunya.
A més del canal de televisió, el Super3 s'acosta a tots els súpers a través del web super3.cat, de la revista "Súpers!", de la Festa dels Súpers i d'un club que ja té prop d'un milió i mig de socis.
La primera gran exposició del Super3 pretén compartir una experiència en família, amb un conjunt de propostes impregnades per la filosofia del Super3.
"Tots som súpers" va aparèixer el 2006 com el títol de la cançó amb què tothom s'identifica, una de les que han tingut més èxit.
Ara dóna nom a l'exposició dels vint-i-cinc anys perquè resumeix perfectament aquella sensació, aquell desig que es vol transmetre amb aquesta mostra del Super3, i que farà que tothom se senti, com diu la cançó, "molt especial, únic i original".
Reserves per a visites lliures en grup:
Guia didàctica "Tots som súpers!" per a visites escolars
L'espai de l'exposició "Tots som súpers!
L'exposició dels 25 anys de Super3" es divideix en un aparador inicial i en sis àmbits.
L'exposició planteja un joc de pistes per a petits i grans que permet concursar i optar a premis.
A cada sala, on es barregen les diverses èpoques del Super3, hi ha reptes a superar, curiositats a descobrir i molts records a reviure.
És una gran caixa on es reconeix ràpidament la marca i l'estil característic del Super3.
Sobre l'aparador, entre amenaçant i divertida, hi ha la Mildred, l'aranya gegant de la Lila.
També hi ha diverses pantalles on es projecten imatges de totes les edicions de la Festa dels Súpers, i uns forats on s'amaguen objectes curiosos que formen part de la història del Super3, com la Supermà, el carnet de súper que es va fer per al Floquet de Neu, el penjoll de la "Invasió fantasma" o la clau del Fluski.
Els personatges de la família del Super3 donen la benvinguda i plantegen dos recorreguts o jocs de pistes que es poden fer al llarg de l'exposició: els "Superenigmes".
En aquesta sala, a més de les dades històriques del Super3, s'hi mostren les sèries d'animació més emblemàtiques del canal Super3, amb personatges que han passat a formar part de la vida dels súpers.
Una porta màgica dóna accés a la casa de la família del Super3.
En una paret s'hi mostra com ha anat canviant la imatge del carnet de súper i es convida a jugar per descobrir algunes de les "superactivitats" que han mobilitzat els socis durant tots aquests anys.
Aquest és l'espai dels malvats del Super3: el Megazero, la Ruïnosa, el Sr.
Pla es converteix en un vídeo interactiu on els malvats del Super3 deixaran tothom bocabadat i posaran un parany que els visitants hauran de resoldre si volen continuar el recorregut per l'exposició.
La sala, presidida per l'autèntic Tomàtic, reuneix les diferents famílies que han format part de la història del Super3, com també els objectes que els han acompanyat.
Hi apareixen els personatges de la primera etapa del Super3 (1991-2001), com ara la Nets, el Petri, la Noti Press i les mascotes Flash, Top i Buf.
De la segona (2001-2006), hi ha la Bibiana, la Kès, el Lèmak, el Krust, el Megazero i la Ruïnosa.
I la tercera, l'actual, la representen els personatges de la família del Super3: l'Àlex, el Pau, el Fluski, el Roc, la Lila, el Desmond, la Pati Pla, el Sr.
Sembla l'habitació de la Lila, però tot està de cap per avall.
El Super3 sempre ha fet servir la imaginació per veure el món d'una altra manera, fins i tot de cap per avall.
Els somnis i la fantasia han transportat els súpers a mons on tot és possible.
Són molts els personatges que al llarg dels anys ens han mostrat aquesta singular manera d'entendre el món, com el Krust, la Supermà o la Lila.
L'espai reuneix tots els valors i els aspectes més importants del Super3: la Festa dels Súpers, els programes del canal, la música de les diferents èpoques, el web i, els jocs.
En aquesta última sala de l'exposició, els assistents podran fer-se una fotografia amb el seu personatge preferit del Super3.
Només entrar a l'exposició es dóna la possibilitat de participar en un dels dos recorreguts o jocs de pistes que complementen i dinamitzen la visita.
Es tracta d'una sèrie d'enigmes o qüestions a resoldre per les diferents sales, en dos nivells, el de grans i el de petits.
Per participar al joc dels grans cal seguir les pistes conduïdes per la Supermà.
Per completar el recorregut dels petits s'haurà de buscar la referència del Biri Biri.
Allà on aparegui la seva imatge, hi haurà una pista.